Fredric Holen Bjørdal

Fredric Holen Bjørdal (født 9. mars 1990 i Volda) er en norsk jurist og politiker for Arbeiderpartiet. Han var stortingsrepresentant fra Møre og Romsdal fra 2013 til 2021. Han var medlem av Stortingets finanskomité.

Bjørdal har arbeidet som miljøterapeut i barnevernet ved Sunnmørsheimen akuttenhet i Volda, og som miljøarbeider i Ørsta og Trondheim kommune. Han har master i rettsvitenskap fra Universitetet i Oslo, Sjefskurset fra Forsvarets Høgskole, og en master i samfunnsplanlegging og ledelse fra Høgskulen i Volda.

Bjørdal takket nei til gjenvalg til Stortinget i 2021, og arbeider nå som senioradvokat i Kvale advokatfirma, basert i Ålesund. Han er medlem av Advokatforeningens lovutvalg for forvaltningsrett, og var medlem av ekspertutvalget for gjennomgang av Stortingets økonomiske ordninger (Representantordningutvalget).

Verv og politisk arbeid

2017-2021 Medlem av finanskomiteen på Stortinget, og Arbeiderpartiets gruppestyre og arbeidsutvalg
2013-2017 Medlem av arbeids- og sosialkomiteen på Stortinget
2011–2013 Gruppeleder for Arbeiderpartiet i kommunestyret i Ørsta
2010-2012 Sentralstyremedlem i AUF
2009- d.d. Styremedlem, Møre og Romsdal Arbeiderparti
2009-2010 Leder, AUF i Møre og Romsdal
2008-2010 Styremedlem, AUF i Møre og Romsdal
2007-2008 Leder, Ungdomspanelet i Møre og Romsdal

Referanser

Eksterne lenker 
 
 

Ap-politikere i Møre og Romsdal
Lokalpolitikere i Ørsta
Tillitsvalgte i AUF
Stortingsrepresentanter fra Ap
Stortingsrepresentanter for Møre og Romsdal
Stortingsrepresentanter 2013–2017
Stortingsrepresentanter 2017–2021
Personer fra Ørsta kommune
Personer fra Volda kommune
Norske miljøarbeidere